**Ministru kabineta noteikumu projekta “Grozījumi Ministru kabineta 2015. gada 30. jūnija noteikumos Nr. 333 “Noteikumi par Latvijas būvnormatīvu LBN 201-15 “Būvju ugunsdrošība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2015. gada 30. jūnija noteikumu Nr. 333 “Noteikumi par Latvijas būvnormatīvu LBN 201-15 “Būvju ugunsdrošība”” (turpmāk – Noteikumu projekts) izstrādāts pēc Ekonomikas ministrijas iniciatīvas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Esošais Latvijas būvnormatīvs LBN 201-15 “Būvju ugunsdrošība” (turpmāk – LBN 201-15) ir izstrādāts tā, lai, būves kopumā un to atsevišķās daļas atbilstu to paredzētajiem lietošanas mērķiem, jo īpaši ņemot vērā visā būves ekspluatācijas ciklā iesaistīto personu veselības aizsardzību un drošību. Taču bieži vien praksē LBN 201-15 noteiktās normas tiek interpretētas un piemērotas neviennozīmīgi. Lai nodrošinātu LBN 201-15 piemērošanu un padarītu nepārprotamu LBN 201-15 noteikto normu piemērošanu gan nozares speciālistiem, gan normu piemērotājiem, t.sk. būvvaldēm un citām uzraugošām institūcijām, Ekonomikas ministrija ierosina veikt grozījumus LBN 201-15 8. un 13. punktā un pielikumos. Praksē, ņemot vērā, ka būvēm ir vairāki stāvi un telpām dažādi lietošanas veidi gan būvju horizontālā, gan vertikālā virzienā, un, lai tiktu ievērotas ugunsdrošības prasības būves stāvus sadala atsevišķos ugunsdrošības nodalījumos, atbilstoši telpu lietošanas veidam. Tādēļ svarīgi ir precizēt LBN 201-15 8. un 13. punktā noteiktās prasības attiecībā uz ugunsdrošības nodalījumiem, vienlaicīgi nepasliktinot esošā LBN 201-15 minimālās prasības un nodrošinot LBN 201-15 skaidru piemērošanu. Ir veikts precizējums LBN 201-15 3. tabulas 2. piezīmei, jo pašreiz noteiktie divi kritēriji – 6 stāvi un 18 metri ierobežo uzņēmējdarbības attīstību konkrētajā sektorā, līdz ar to būtu atstājams viens kritērijs – 18 metri.LBN 201-15 3. tabula papildināta ar jaunu piezīmi, kurā noteikts, ja būve sadalīta ugunsdrošības nodalījumos, kuriem ir dažādas ugunsnoturības pakāpes, jāievēro šādas prasības:1) kopīgām ugunsdrošības nodalījumu norobežojošām būvkonstrukcijām jāatbilst prasībām, kas izvirzītas ugunsdrošības nodalījumam ar augstāko ugunsnoturības pakāpi;2) zemāk izvietoto ugunsdrošības nodalījumu nesošo būvkonstrukciju minimālai ugunsizturībai un ugunsreakcijas klasei jābūt ne mazākai par kopīgo ugunsdrošības nodalījumu būvkonstrukciju ugunsizturību un ugunsreakcijas klasi;3) ja ugunsdroši atdalītas telpas funkcionāli saistītas ar vairāk kā vienu ugunsdrošības nodalījumu, to norobežojošo būvkonstrukciju minimālā ugunsizturība un būvizstrādājumu minimālā ugunsreakcijas klase nav zemāka, kā tas noteikts ugunsdroši atdalītām telpām ugunsdrošības nodalījumā ar augstāko ugunsnoturības pakāpi.4) virs U3 ugunsnoturības pakāpes ugunsdrošības nodalījuma aizliegts paredzēt ugunsdrošības nodalījumus ar citu ugunsnoturības pakāpi.Papildus, lai risinātu praksē radušās neskaidrības par attiecīgā būvnormatīva piemērošanu, attiecīgā būvnormatīva 3.tabula papildināta ar divām papildus piezīmē. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums var ietekmēt jebkuru personu, kura ierosinās un veiks jaunu būvju būvniecību, esošas būvju atjaunošanu vai pārbūvi, kā arī institūcijas, kuras iesaistītas būvniecības procesā un Valsts ugunsdzēsības un glābšanas dienestu. Tāpat arī ietekmēs būvniecības nozarē strādājošos būvprojekta izstrādātājus.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem ir nodrošināta iespēja iepazīties, izteikt viedokli un tikt uzklausītiem saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktu un 7.4.1 apakšpunktu, nodrošinot iespēju laika periodā no 21. augusta līdz 10. septembrim rakstiski sniegt viedokli. |
| 2. | Sabiedrības līdzdalība projekta izstrādē | Latvijas Būvniecības padomes sēdē tās dalībnieki tika informēti un atbalstīja paredzētos grozījumus LBN 201-15 8., 13. punktā un pielikuma tabulās 2020. gada 6. augustā.Lai informētu sabiedrību par Noteikumu projektu un dotu iespēju izteikt par to viedokli, Noteikumu projekts un tā anotācija 2020. gada 21. augustā tika ievietoti Ekonomikas ministrijas tīmekļvietnē un Ministru kabineta tīmekļvietnē, sadaļā “Sabiedrības līdzdalība” https://www.em.gov.lv/lv/par\_ministriju/sabiedribas\_lidzdaliba/diskusiju\_dokumenti/, aicinot sabiedrības pārstāvjiem rakstveidā sniegt viedokli par noteikumu projektiem līdz 10. septembrim. |
| 3. | Sabiedrības līdzdalības rezultāti | Sabiedrības līdzdalības laikā priekšlikumi par noteikumu projektu netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Institūcijas, kas pilda būvvaldes funkcijas un institūcijas, kas kontrolē būvniecības procesu, Valsts ugunsdzēsības un glābšanas dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē institūciju funkcijas un uzdevumus. Nav plānota jaunu institūciju izveide, esošu institūciju likvidācija vai reorganizācija.Noteikumu projekts tiks izpildīts esošo cilvēkresursu ietvaros. |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretāra pienākumu izpildītāja,

Valsts sekretāra vietniece Z. Liepiņa

Vīksna, 67013140

Marija.Viksna@em.gov.lv